Romsdalsmuseets kapell

Romsdalsmuseets kapell er en liten langkirke fra 1952 i Molde kommune, Møre og Romsdal fylke. Den er bygget sentralt inne på Romsdalsmuseets område og er en del av friluftsmuseet. Det ble innviet 22. mai 1952 av biskop Arne Fjellbu.Amdam, Per. «Romsdalsmuseet og dets skaper gjennom 50 år.» Romsdalsmuseets Årbok 1961.Sanden, Jarle. «Romsdalsmuseet – tilbakeblikk på 100 år.» Romsdalsmuseets Årbok 2012.

Byggverket er i tre og har 80 plasser. Kapellet ble arkitekttegnet av Jon Villa (1919-2014)Austigard, Bjørn. «Jon Villa til minne.» Romsdalsmuseets Årbok 2014. Side 230-231. og bygd av gammelt tømmer fra flere eldre bygninger. Den er bygget i gammel stil. Hensikten var i første omgang at den skulle være et utstillingskapell for museets kirkeinventar, men også kunne brukes til kirkelige handlinger, først og fremst vielser og dåp.

Den har vakkert inventar fra 1600-tallet. Blant annet finnes en halsring fra gapestokk. På alteret sto i flere år to 46 cm høye lysestaker i dreiet tre. De var opprinnelig fra Hustad kirke.Terje Thingvold. «Romsdalsmuseet i 100! – Smakebiter fra museets samlinger gjennom 100 år.» Romsdalsmuseets Årbok 2012.
 Referanser 

 Litteratur 
 Amdam, Per. «Romsdalsmuseet og dets skaper gjennom 50 år.» Romsdalsmuseets Årbok 1961. pdf
 Sanden, Jarle. «Romsdalsmuseet – tilbakeblikk på 100 år.» Romsdalsmuseets Årbok 2012. pdf
 Terje Thingvold. «Romsdalsmuseet i 100! – Smakebiter fra museets samlinger gjennom 100 år.» Romsdalsmuseets Årbok 2012. pdf

Kategori:Kirker i Molde
Kategori:Kultur i Molde
Kategori:Norske kirker fra 1952